Elektrotehnički fakultet u Beogradu

SI3PSI Principi softverskog inženjerstva

Projekat

**Sajt za organizaciju venčanja “Ludi kamen”**



Projektni zadatak

Verzija 1.0

Istorija izmena

|  |  |  |  |
| --- | --- | --- | --- |
| Datum | Verzija | Kratak opis | Autor |
| 5.3.2015. | 1.0 | Inicijalna verzija | Maša Reko |
|  |  |  | Nevena Milinković |
|  |  |  | Ana Šamu |
|  |  |  | Aleksandra Šegrt |
| 17.3.2015. | 2.0 | Sastavljanje liste | Maša Reko |
|  |  | poklona odvojeno |  |
|  |  | u posebnu |  |
|  |  | funkcionalnost |  |
| 27.5.2015. | 3.0 | Izbačene funkcionalnosti: sastavljanje liste poklona, pregled/rezervacija ostalih usluga. Dodata funkcionalnost: pregled/rezervacija pozivnica | Maša Reko |

Sadržaj

Istorija izmena 2

Sadržaj 3

1. Uvod 5

Rezime 5

Namena dokumenta i ciljne grupe 5

2. Opis problema 5

3. Kategorije korisnika 5

Gost sajta 6

Registrovani korisnik 6

Pružaoc usluga 6

Administrator 6

4. Opis proizvoda 6

Pregled arhitekture sistema 6

Pregled karakteristika 7

5. Funkcionalni zahtevi 7

Registracija korisnika 7

Registracija pružaoca usluga 7

Autorizacija registrovanih korisnika 7

Autorizacija pružaoca usluga 8

Autorizacija ostalih kategorija korisnika 8

Administriranje sistema 8

Unošenje usluga 8

Pregled usluga i rezervacija 8

6. Pretpostavke i ograničenja 9

7. Kvalitet 9

8. Nefunkcionalni zahtevi 9

Sistemski zahtevi 9

Ostali zahtevi 10

9. Zahtevi za korisničkom dokumentacijom 10

Uputstva za korišćenje sajta 10

Označavanje 10

10. Plan i prioriteti 10

1. Uvod

# **Rezime**

Projekat Sajt za organizaciju venčanja je deo praktične nastave na predmetu Principi softverskog inženjerstva, sa ciljem ilustracije organizovanja aktivnosti na jednom realnom softverskom projektu. Sajt za organizaciju venčanja je pre svega namenjen korisnicima koji žele da na brz i jednostavan način organizuju svoje venčanje, kao i restoranima, hotelima, salonima venčanica i slično, koji se ovim putem mogu reklamirati i pružati svoje usluge.

# **Namena dokumenta i ciljne grupe**

Ovaj dokument definiše namenu projekta, kategoriju korisnika i osnovne funkcionalne i druge zahteve. Dokument je namenjen svim članovima projektnog tima i klijentu, kako bi se definisala materija koju treba modelovati.

2. Opis problema

Istražujući Internet, uočili smo nedostatak web sajtova koji korisnicima omogućavaju da na efikasan način organizuju svoje venčanje. Upravo iz tog razloga, smatrali smo da bi bilo korisno na jednom mestu objediniti sve ono

što bi budućim mladencima bilo od interesa – iznajmljivanje venčanica, rezervacija sale, hotela, itd. Gosti našeg sajta mogu da pregledaju veliki broj najraznovrsnijih ponuda, dok registrovani korisnici, uz sve to, imaju i mogućnost online rezervacije. Pružaoci usluga, kao druga vrsta registrovanih korisnika, imaju mogućnost da uređuju svoje ponude i prate njihov status. Administrator se brine o ažurnosti sajta i autorizaciji korisnika, a pored toga ima i mogućnost brisanja neprimerenih/zastarelih ponuda.

3. Kategorije korisnika

Razlikujemo sledeće kategorije korisnika: gost, registrovani korisnik, pružaoci usluga i administrator sistema.

# **Gost sajta**

Gost sajta (neregistrovani korisnik) ima mogućnost:

* da pregleda ponude;
* da se registruje.

# **Registrovani korisnik**

Registrovani korisnik (kada je ulogovan) ima mogućnost:

* da ažurira svoj profil;
* da prati status organizacije venčanja;
* da pregleda ponude;
* da izvrši online rezervaciju odabranih usluga;
* da sastavi svoju listu poklona.

# **Pružaoc usluga**

Pružaoc usluga (kada je ulogovan) ima mogućnost:

* da ažurira svoj profil;
* da prati status sopstvenih ponuda;
* da dodaje/ažurira/briše ponude.

# **Administrator**

Administrator ima mogućnost:

* + da otvara nove i briše stare naloge;
  + da briše neprimerene i zastarele ponude.

4. Opis proizvoda

U ovoj sekciji opisani su osnovni pojmovi od značaja za naš sajt. Dat je pregled arhitekture sistema na najvišem nivou i sumirane su glavne karakteristike sa stanovišta pogodnosti za korisnike.

# **Pregled arhitekture sistema**

Sistem je zamišljen na bazi dinamičkog Internet sajta postavljenog na Web server, koji podržava PHP i Ajax. Postoji i server na kome je baza podataka MySQL, u kojoj se čuvaju kako ponude, tako i podaci o nalozima i njihove šifre za pristup. Web server, uz pomoć (Back-end realizacije) PHP upita pristupa bazi podataka, kreira statički HTML (Front-end) kod koji se prosleđuje zainteresovanom Internet posetiocu.

# **Pregled karakteristika**

|  |  |
| --- | --- |
| Korist za korisnika | Karakteristika koja je obezbeđuje |
| Platformska nezavisnost | Interfejs zasnovan na HTML-u i PHP- |
|  | U |
| Sigurnost i poverljivost | Pristup sajtu se štiti autorizacijom |
|  | korisnika |
| Jednostavno korišćenje | Brz i jednostavan pristup ponudama |
| Lako administriranje | Administrator pristupa sistemu |
|  | koristeći jednostavnu formu za |
|  | pristup bazi sa bilo kog računara |
|  | povezanog na Internet |
| Pristup sa bilo kog računara u bilo | Sistem je neprestano online |
| koje vreme |  |

5. Funkcionalni zahtevi

U ovom odeljku definišu se osnovne funkcije koje sistem treba da obezbedi različitim kategorijama korisnika.

# **Registracija korisnika**

Ukoliko korisnik nema svoj nalog, može ga kreirati unošenjem ličnih podataka. Ti podaci će biti upisani u bazu podataka, na osnovu čega će kasnije moći da se pristupa sistemu.

# **Registracija pružaoca usluga**

Pružaoci usluga mogu kreirati svoj nalog unošenjem ličnih podataka. Ti podaci će biti upisani u bazu podataka, na osnovu čega će kasnije moći da se pristupa sistemu.

# **Autorizacija registrovanih korisnika**

Registrovani korisnici se autorizuju unošenjem imena i lozinke. Ovi podaci moraju da se poklope sa postojećim podacima o korisnicima u bazi podataka. Nakon potvrđene autorizacije, ovi korisnici mogu da pristupe daljem pregledanju usluga i rezervaciji istih.

# **Autorizacija pružaoca usluga**

Pružaoci usluga se autorizuju unošenjem imena i lozinke. Ovi podaci moraju da se poklope sa postojećim podacima o pružaocima usluga u bazi podataka. Nakon potvrđene autorizacije, ovi korisnici mogu da pristupe svojim ponudama i ažuriranju/dodavanju/brisanju istih.

# **Autorizacija ostalih kategorija korisnika**

Korisnici koji samo pristupaju uslugama (gosti) ne moraju posebno da se autorizuju i pregled istih ni u kakvom pogledu nije ograničen.

# **Administriranje sistema**

Administrator sistema jedini poseduje lozinku za pristup interfejsu koji omogućava dodavanje novih i brisanje starih naloga. On je takođe u mogućnosti da uklanja pojedine neprimerene ili zastarele usluge.

# **Unošenje usluga**

Pružaoci usluga imaju mogućnost da dodaju nove usluge na sajt. Unos usluga se vrši preko HTML generisanih formi, dok se potrebni podaci prenose do baze podataka putem PHP upita.

Prilikom unosa usluge/proizvoda, obavezno je navesti naziv, cenu, veličinu i tekstualni opis, a moguće je uneti i sliku.

# **Pregled usluga i rezervacija**

Sve kategorije korisnika sistema imaju mogućnost da pregledaju sve vrste usluga.

Pregledanje usluga se vrši preko HTML generisanih formi, dok se potrebni podaci prenose iz baze podataka putem PHP upita, na osnovu kojih PHP generiše HTML stranicu koju vraća korisniku. Razlikujemo sledeće kategorije pregleda usluga:

* Pregled restorana/hotela
* Pregled venčanica
* Pregled torti
* Pregled muzičkih bendova
* Pregled pozivnica

Sve vrste usluga su dostupne za pregled svim kategorijama korisnika.

Registrovani korisnici imaju mogućnost online rezervacije odabranih usluga, pri čemu se i korisniku i pružaocu usluge automatski šalje potvrdni e-mail.

6. Pretpostavke i ograničenja

Sistem treba isprojektovati tako da dodavanje novih usluga bude što lakše, a istovremeno maksimalno automatizovano. To znači da dizajn pregleda usluga istih kategorija treba da bude isti i što jednostavniji, kako se korisnik ne bi opteretio nepotrebnim detaljima. Treba obezbediti sigurno čuvanje podataka vezanih za autorizaciju, kako bi se izbegao neovlašćeni unos usluga i opstrukcija rada sajta.

7. Kvalitet

Potrebno je izvršiti funkcionalno (black-box) testiranje svih funkcija sistema. Takođe, važno je testirati ekstremne situacije (preopterećenje sajta, pokušaj ponovne registracije istog korisnika, itd.).

8. Nefunkcionalni zahtevi

Sistem se sastoji iz serverske i korisničke komponente.

# **Sistemski zahtevi**

Serverski deo treba da može da se izvršava na bilo kom Web serveru koji podržava PHP servis. Korisnički interfejs treba da bude raspoloživ za većinu poznatih Internet pretraživača. Potrebno je obezbediti da prikaz strana po dizajnu bitno ne odstupa u zavisnosti od toga koji se korisnički interfejs koristi (Mozilla Firefox, Internet Explorer itd)

# **Ostali zahtevi**

Sistem treba da pruži zadovoljavajude performanse pri odzivu, kao i određenu vizuelnu dinamičnost strana.

9. Zahtevi za korisničkom dokumentacijom

# **Uputstva za korišćenje sajta**

Zahvaljujući intuitivnom dizajnu, uputstva nisu neophodna nijednoj kategoriji korisnika.

# **Označavanje**

Zaglavlje svih stranica trebalo bi da sadrži naziv sajta.

10. Plan i prioriteti

Prva verzija sajta bi trebalo da obuhvati minimalno sledeće funkcionalnosti:

* prijava na sistem;
* postavljanje nove usluge;
* pregled usluga od strane gostiju i registrovanih korisnika;
* osnovne administratorske funkcije.

U kasnijim verzijama potrebno je obezbediti korisniku mogućnost da koristi neke od funkcionalnosti sistema putem Android aplikacije.